stanford-oval/wikipedia huggingface dataset:
Macintosh Performa
PowerPC-mallit

Performa 5200CD / 5210CD / 5215CD / 5220CD (Power Macintosh 5200 LC)
Performa 5260CD / 5270CD / 5280 / 5300CD / 5320CD (Power Macintosh 5260 LC)
Performa 5400CD / 5410 / 5420 / 5430 / 5440CD (Power Macintosh 5400)
Performa 6110 / 6112 / 6115 / 6116 / 6117 / 6118CD (Power Macintosh 6100)
Performa 6200 / 6205 / 6210 / 6214 / 6216 / 6218 / 6220 / 6230 / 6260 / 6290CD / 6300 / 6310 / 6320CD (Power Macintosh 6200)
Performa 6360 / 6400 / 6410 / 6420 (Power Macintosh 6400)
Aiheesta muualla

Kuvia tai muita tiedostoja aiheesta Macintosh Performa Wikimedia Commonsissa
Luettelo Performoista ja teknisiä tietoja
Mactracker – Tietoa kaikista Applen tai muiden valmistajien valmistamista Macintosh-tietokoneista
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Mark Edusei

Mark Edusei (s. 29. syyskuuta 1976, Kumasi, Ashanti, Ghana) on ghanalainen jalkapalloilija, joka edustaa Italian korkeimmalla sarjatasolla, Serie A:ssa pelaavaa Cataniaa. Catanian ohella myös UC Sampdoria omistaa osan hänen pelaajaoikeuksistaan. Edusein pelipaikka on keskikenttäpelaaja.
Seurat

1994-1995: King Faisal Babes
1995: Al-Ahli
1995: Hapoel Petah Tikva
1996-1997: Lecce
1997-1998: Leiria (lainalla Leccestä)
1998-1999: Lecce
1999-2000: Leiria (lainalla Leccestä)
2000-2001: Bellinzona (lainalla Leccestä)
2001-2002: Cosenza
2002-2003: Piacenza (lainalla Cosenzasta)
2003-2004: Piacenza (lainalla Sampdoriasta)
2004-2005: Sampdoria
2005-2006: Torino FC (lainalla Sampdoriasta)
2006-2007: Calcio Catania
Mavis Gallant

Mavis Leslie Gallant, o.s. Young, CC (11. elokuuta 1922 Montreal, Québec – 18. helmikuuta 2014 Pariisi, Ranska) oli kanadalainen kirjailija.
Gallant tunnetaan etupäässä lyhyestä proosasta, josta huomattava osa julkaistiin alun perin The New Yorker -lehden sivuilla. Hän julkaisi lisäksi kaksi romaania, näytelmän ja esseitä. Hän asui pitkään Pariisissa.
Gallant sai vuonna 1981 Kanadan ritarikunnan officerin arvon ja vuonna 1993 companionin arvon. Hänelle myönnettyjen useiden palkintojen joukossa oli Prix Athanase-David, jonka Québecin hallitus myönsi hänelle elämäntyöstä vuonna 2006. Kirjailija oli Yhdysvaltain taiteiden ja kirjallisuuden akatemian ulkomaalaiskunniajäsen vuodesta 1989.
Luettelo ydinkäyttöisistä siviilialuksista
Kauppalaivat

NS Mutsu, Japani, 1972–1995. Alus ei koskaan tullut kaupalliseen käyttöön. Nykyään dieselkäyttöinen merentutkimusalus MS Mirai.
NS Otto Hahn, Saksa, 1968–1979 (Reaktori poistettiin 1979, ja alus muutettiin dieselkäyttöiseksi.)
NS Savannah, Yhdysvallat, 1962–1972
NS Sevmorput, Venäjä (Aiemmin Neuvostoliitto) – 1988 ⇒ Käytössä.
Ydinjäänmurtajat > Venäjä/(Neuvostoliitto)

Merimurtajat
NS Lenin
Arktika-luokka
NS Arktika
NS Sibir
NS Rossiya
NS Sovjetskij Sojuz
NS Jamal
50 Let Pobedy (”50 vuotta voitosta”), aiemmin NS Ural
Jokimurtajat
Taimyr-luokka
NS Taimyr
NS Vaigatš
Manuel Zelaya

| Manuel Zelaya |
| --- | --- |

Hondurasin 53. presidentti
 27. tammikuuta 2006 – 28. kesäkuuta 2009  
Varapresidentti:  Elvin Ernesto Santos Arístides Mejía
Edeltäjä:  Ricardo Maduro
Seuraaja:  Roberto Micheletti
Henkilötiedot
Koko nimi:  José Manuel Zelaya Rosales
Syntynyt: 20. syyskuuta 1952 (ikä 72) Catacamas, Olancho, Honduras
Puoliso:  Xiomara Castro
Tiedot
Puolue:  Vapauspuolue LIBRE 2011-
Muut puolueet:  Liberaalipuolue PL -2011
José Manuel Zelaya Rosales (s. 20. syyskuuta 1952 Catacamas) on hondurasilainen liberaalipuolueen poliitikko, joka toimi maansa presidenttinä vuosina 2006–2009.
Zelayan nelivuotisen presidenttikauden oli määrä kestää vuoteen 2010 saakka. Hänet kuitenkin syrjäytettiin vallasta 28. kesäkuuta 2009 armeijan pidättäessä hänet korkeimman oikeuden määräyksestä. Parlamentti vahvisti erottamisen samana päivänä. Vallankaappauksen taustalla oli Zelayan ehdotus presidentin kahden peräkkäisen kauden mahdollistamisesta.
Tausta

Zelaya syntyi vuonna 1952 Catacamasissa, Olanchon departementissa poliittisesti merkittävään perheeseen, johon hänen lisäkseen kuului kolme muuta lasta. Hän aloitti yliopisto-opintonsa Hondurasin kansallisessa yliopistossa, mutta ei valmistunut. Zelaya liittyi Hondurasin liberaalipuolueeseen vuonna 1970. Hän toimi kansallisessa kongressissa kolme peräkkäistä kautta vuosina 1985–1998.
Zelayan puoliso on ollut tammikuusta 1976 lähtien Xiomara Castro. Castro voitti syksyllä 2021 järjestetyt presidentinvaalit.
Presidenttinä

Hondurasin presidenttinä Zelayaa edelsi Ricardo Maduro. Zelaya valittiin presidentiksi alun perin liberaalipuolueen oikeistosiiven tuella. Hän aloitti virassa 27. tammikuuta 2006. Kautensa aikana hän kääntyi runsaasti vasemmalle. Hän pyrki lähestymään kansanliikettä ja liittoutui Hondurasin perinteisen vasemmiston kanssa. Zelaya pyrki lähestymään Venezuelan johtamaan blokkia, ja hänen kansainvälisiksi liittolaisikseen tulivat Venezuelan Hugo Chávez ja Nicaraguan Daniel Ortega. Elokuussa 2008 Honduras liittyi Venezuelan ajamaan ALBA-kauppajärjestöön. Maa sai talousapuna halpaa öljyä ja traktoreita.  Zelaya toteutti presidenttiaikanaan merkittäviä uudistuksia. Hänen kaudellaan minimipalkkaa nostettiin ja opiskelumaksuja alennettiin.
Presidenttinä > Vallankaappaus

Vuonna 2009 Zelaya ilmoitti haluavansa järjestää kyselyn perustuslain muutoksesta ja peruslakia säätävän kokouksen vaalin. Sekä korkein oikeus että armeija pitivät päätöstä laittomana. Kongressi sääti äänestyksen kieltävän lain. Vastaiskuna Zelaya erotti asevoimien pääesikunnan päällikön Romeo Vásquezin sekä puolustusministerin. Korkein oikeus määräsi Vásquezin erottamisen kumottavaksi. Myös armeijan, ilmavoimien ja laivaston komentajat erosivat protestina.
26. kesäkuuta 2009 satoja armeijan jäseniä miehitti pääkaupunki Tegucigalpan lentokentän, parlamentin, korkeimman oikeuden ja presidentinpalatsin, ilmoituksensa mukaan hillitäkseen mahdollisia levottomuuksia, kun Zelaya oli marssinut kannattajineen sotilastukikohtaan noutamaan äänestysuurnat, joita armeija ei luovuttanut.
Armeija pidätti Zelayan kello kuudelta aamulla lauantaina 28. kesäkuuta 2009 ja vangitsi hänet sotilastukikohtaan.
Myöhemmin päivällä Zelaya vapautettiin Costa Ricassa, jossa hän piti lehdistötilaisuuden Óscar Ariasin kanssa. Myös Zelayan hallinnon ulkoministeri Patricia Rodas pidätettiin ja muista jäsenistä annettiin pidätysmääräykset. Noin 3 000 Zelayan kannattajaa osoitti mieltään presidentinpalatsin ulkopuolella.
Useat tiedostusvälineet ja tarkkailijat puolustelivat kaappausta sillä, että Zelaya olisi saattanut pyrkiä uudelleen presidentiksi toiselle kaudella, kun voimassa olevan perustuslain mukaan vain yksi kausi on sallittu. Arvostelijat ovat syyttäneet kaappauksen taustalla olevia tahoja. Sosiologi Leticia Salomón on syyttänyt maan kymmentä vaikutusvaltaisinta perhettä vallankaappauksen rahoittamisesta.
Parlamentti nimitti uudeksi presidentiksi puhemies Roberto Michelettin, joka määräsi maahan öisen ulkonaliikkumiskiellon. Zelaya osallistui vielä maanantaina Nicaraguan Managuassa järjestettyyn Ríon ryhmän kokoukseen. YK:n pääsihteeri Ban Ki-moon, Yhdysvallat, Ecuador, Nicaragua, Venezuela ja Amerikan maiden järjestö OAS vaativat Zelayan palauttamista virkaansa.
Zelaya palasi Hondurasiin ja sai turvapaikan Brasilian suurlähetystöstä. Neuvottelut Zelayan ja Michelttin välillä eivät tuonneet tulosta. Lokakuussa 2009 julkaistiin kysely, jonka mukaan 53 % kansasta vastusti vallankaappausta ja 60 % vastanneista oli sitä mieltä, että vallan kaapanneen Roberto Michelettin tulisi siirtyä syrjään. Virallisen virkakauden päätyttyä Zelaya poistui Brasilian suurlähetystöstä tuhansien kannattajiensa saattelemana ja matkusti maanpakoon Dominikaaniseen tasavaltaan.
22. toukokuuta 2011 Hondurasin presidentti Porfirio Lobo Sosa tapasi Zelayan Cartagenassa, Kolumbiassa, jossa he sopivat että Zelaya saa palata takaisin maanpaosta Hondurasiin. Kuusi viikko myöhemmin 28. toukokuuta Zelaya palasi Hondurasiin Conviasan lennolla ja häntä oli vastassa tuhansia tukijoita Zelaya antoi tuen maansa demokratia kehitykselle ja korosti kansallista yhtenäisyyttä.
Nykyään Zelaya edustaa maataan Keski-Amerikan parlamentissä.
Aiheesta muualla

Kuvia tai muita tiedostoja aiheesta Manuel Zelaya Wikimedia Commonsissa
| 0 | 1 | 2 |
| --- | --- | --- |
| Edeltäjä: Ricardo Maduro | Hondurasin presidentti 2006-2009 | Seuraaja: Roberto Micheletti |
Mantovan herttuakunta

Mantovan herttuakunta (ital. Ducato di Mantova, lat. Ducatus Mantuæ) oli herttuakunta Lombardiassa Pohjois-Italiassa vuosina 1530–1708. Mantova oli vaikutusvaltainen kaupunki renessanssin aikana. Se tunnettiin keskiajalla parhaiten roomalaisen runoilijan Vergiliuksen syntymäpaikkana. Habsburgien monarkia syöksi herttuat vallasta ja otti kaupungin haltuunsa vuonna 1708.
Aiheesta muualla

Kuvia tai muita tiedostoja aiheesta Mantovan herttuakunta Wikimedia Commonsissa
Meaning of Life

| Meaning of Life Kelly Clarkson |
| --- | --- | --- |

Studioalbumin tiedot
 Äänitetty : 2013-14
 Julkaistu: 27. lokakuuta 2017
 Tuottaja(t): Jason Halbert, Jussifer, Greg Kurstin, Fade Majah, The Monarch, Novawav, Michael Pollack, Nick Ruth, Mick Schultz, Jesse Shatkin
 Tyylilaji: pop, soul, R&B
 Kesto: 44.08
 Levy-yhtiö: Atlantic Records
Kelly Clarksonin muut julkaisut
| Kelly Clarkson Live 2016 | Meaning of Life 2017 | When Christmas Comes Around... 2021 |
Singlet albumilta Meaning of Life
 ”Love So Soft” Julkaistu: 7. syyskuuta 2017  ”I Don’t Think About You” Julkaistu: 9. helmikuuta 2018  ”Heat” Julkaistu: 27. heinäkuuta 2018
Meaning of Life on yhdysvaltalaisen laulajan, Kelly Clarksonin kahdeksas studioalbumi. Albumi julkaistiin 27. lokakuuta 2017.
Kappaleet

A Minute (Intro) – 1.08
Love So Soft – 2.52
Heat – 3.10
Meaning of Life – 3.51
Move You – 3.22
Whole Lotta Woman – 2.52
Medicine – 3.09
Cruel – 3.05
Didn’t I – 3.38
Would You Call That Love – 2.58
I Don’t Think About You – 3.44
Slow Dance – 3.40
Don’t You Pretend – 3.13
Go High – 1.08
Luettelo ammatillisista perustutkinnoista

Tämä artikkeli on luettelo ammatillisista perustutkinnoista ja tutkintonimikkeistä. Enemmän aiheesta on artikkelissa Ammatilliset tutkinnot.
Humanistiset ja taidealat sekä taideteollisuusalat

Media-alan ja kuvallisen ilmaisun perustutkinto: kuvallisen ilmaisun toteuttaja, mediapalvelujen toteuttaja
Musiikkialan perustutkinto: muusikko, musiikkiteknologi, pianonvirittäjä
Sirkusalan perustutkinto: sirkusartisti
Taideteollisuusalan perustutkinto: artesaani, kelloseppä, mikromekaanikko
Tanssialan perustutkinto: tanssija
Kauppa ja hallinto

Liiketoiminnan perustutkinto: merkonomi
Luonnontieteet

Luonto- ja ympäristöalan perustutkinto: luonnonvaratuottaja, luonto-ohjaaja, poronhoitaja, ympäristönhoitaja, ympäristönhuoltaja
Maa- ja metsätalousalat

Hevostalouden perustutkinto: hevospalveluohjaaja, hevostenhoitaja, ratsastuksenohjaaja
Kalatalouden perustutkinto: kalastaja, kalanjalostaja, kalanviljelijä, kalastuksenohjaaja
Maatalousalan perustutkinto: maaseutuyrittäjä, eläintenhoitaja, turkistarhaaja
Metsäalan perustutkinto: metsäkoneenkuljettaja, metsäkoneasentaja, metsäenergian tuottaja, metsuri-metsäpalvelujen tuottaja
Puutarha-alan perustutkinto: puutarhuri
Palvelualat

Hius- ja kauneudenhoitoalan perustutkinto: parturi, kampaaja, kosmetiikkaneuvoja, kosmetologi
Liikunnanohjauksen perustutkinto: liikuntaneuvoja
Logistiikan perustutkinto: autonkuljettaja, lentoasemahuoltaja, linja-autonkuljettaja, varastonhoitaja, yhdistelmäajoneuvonkuljettaja
Matkailualan perustutkinto: matkailupalvelujen tuottaja, matka-asiantuntija, vastaanottovirkailija
Merenkulkualan perustutkinto: korjaaja, vahtiperämies, vahtikonemestari, laivasähköasentaja
Puhtaus- ja kiinteistöpalvelualan perustutkinto: kiinteistönhoitaja, toimitilahuoltaja, kodinhuoltaja
Ravintola- ja catering-alan perustutkinto: kokki, tarjoilija
Turvallisuusalan perustutkinto: turvallisuusvalvoja
Tekniikan alat

Autoalan perustutkinto: ajoneuvoasentaja, autokorinkorjaaja, automaalari, automyyjä, pienkonekorjaaja, varaosamyyjä
Elintarvikealan perustutkinto: elintarvikkeiden valmistaja, leipuri-kondiittori, lihatuotteiden valmistaja, meijeristi
Kaivosalan perustutkinto: kaivostyöntekijä, rikastaja
Kone- ja tuotantotekniikan perustutkinto: koneasentaja, koneautomaatioasentaja, koneistaja, levyseppähitsaaja, muovi- ja kumituotevalmistaja
Laboratorioalan perustutkinto: laborantti
Lentokoneasennuksen perustutkinto: avioniikka-asentaja, lentokoneasentaja (1. elokuuta 2021 alkaen lisäksi lentokonehuoltaja)
Maanmittausalan perustutkinto: kartoittaja
Pintakäsittelyalan perustutkinto: maalari, pintakäsittelijä, lattianpäällystäjä
Prosessiteollisuuden perustutkinto: prosessinhoitaja, valutuotevalmistaja
Puuteollisuuden perustutkinto: levyprosessinhoitaja, puuseppä, sahaprosessinhoitaja, teollisuuspuurakentaja
Rakennusalan perustutkinto: kivirakentaja, maarakennuskoneenkuljettaja, maarakentaja, talonrakentaja
Sähkö- ja automaatioalan perustutkinto: automaatioasentaja, sähköasentaja
Talotekniikan perustutkinto: putkiasentaja, tekninen eristäjä, ilmanvaihtoasentaja, kylmäasentaja, rakennuspeltiseppä, lämmityslaiteasentaja (31. heinäkuuta 2021 asti)
Teknisen suunnittelun perustutkinto: suunnitteluassistentti
Tekstiili- ja muotialan perustutkinto: muotiassistentti, tekstiilien valmistaja, suutari, ompelija, sisustustekstiilien valmistaja, vaatturi, designtekstiilien valmistaja, modisti, tekstiilihuoltaja, mittatilausompelija
Veneenrakennusalan perustutkinto: veneenrakentaja
Terveys- ja hyvinvointialat

Hammastekniikan perustutkinto: hammaslaborantti
Kasvatus- ja ohjausalan perustutkinto: lastenohjaaja, nuoriso- ja yhteisöohjaaja, kommunikaation ja viittomakielen ohjaaja
Lääkealan perustutkinto: lääketeknikko
Sosiaali- ja terveysalan perustutkinto: lähihoitaja, perustason ensihoitaja
Välinehuoltoalan perustutkinto: välinehuoltaja
Tietojenkäsittely ja tietoliikenne (ICT)

Tieto- ja viestintätekniikan perustutkinto: ohjelmistokehittäjä, hyvinvointiteknologia-asentaja, elektroniikka-asentaja, tietoverkkoasentaja, IT-tukihenkilö
Magdala

| Magdala> Migdal מגדל‎ |
| --- | --- |
 Magdalan arkeologinen alue ilmasta.
Sijainti
 Magdala
Koordinaatit:  32°49′30″N, 35°30′56″E
Valtio:  Israel
Paikkakunta:  Migdal, Pohjoinen hallintoalue
Historia
Tyyppi:  kaupunki
Kulttuuri:  antiikki
Valtakunta:  Hasmonien kuningaskunta Rooman valtakunta Bysantin valtakunta
Alue:  Galilea, Palestiina
Aiheesta muualla
  Magdala Commonsissa 
Infobox OKNimi-testi OK: 
Magdala (hepr. ‏מגדל‎, Migdal, m.kreik. Μαγδαλά) oli antiikin aikainen kaupunki Galileassa Palestiinassa nykyisen Israelin alueella. Se sijaitsi Genesaretinjärven länsirannalla lähellä nykyistä Migdalin kaupunkia.
Magdala oli vauras kalastaja- ja kauppakaupunki ja tärkeä suolakalan tuottaja, ja siellä oli suuria roomalaisia toreja. Kristillisessä perinteessä kaupunki tunnetaan ennen kaikkea Magdalan Marian kotikaupunkina.
Maantiede

Magdala sijaitsi Ala-Galileassa Genesaretinjärven länsirannalla Arbel­vuoren eli Arbelan vuoren juurella viisi kilometriä pohjoiseen Tiberiaasta. Kaupungin kohdalta saa alkunsa Genesaretin luoteisrannan hedelmällinen tasanko, joka ulottui kaupungista pohjoiseen. Kapernaumin kaupunki sijaitsi tasangon toisessa päässä järven pohjoisrannalla noin yhdeksän kilometriä Magdalasta koilliseen. Nykyinen Migdalin kaupunki sijaitsee vajaa kaksi kilometriä luoteeseen arkeologisesta kohteesta.
Historia

Magdala saattoi olla sama kaupunki kuin Vanhassa testamentissa mainittu Migdal-El, joka kuului Naftalin heimon alueeseen. Varhaisimmat arkeologiset löydöt Magdalasta on ajoitettu hellenistiselle kaudelle, jolloin kaupunki alkoi kehittyä merkittäväksi. Magdalan hepreankielinen nimi Migdal tarkoitti ”Tornia”. Magdala oli Migdalin arameankielinen muoto. Kaupungin asukkaasta käytettiin kreikaksi etnonyymiä Magdalēnos (Μαγδαληνός).
Magdala saavutti kukoistuksensa varhaisella roomalaisella kaudella. Kaupunki alkoi menettää asemiaan vähitellen sen jälkeen, kun Tiberias perustettiin vuonna 18 jaa. Kristillisessä perinteessä kaupunki tunnetaan ennen kaikkea Jeesuksen läheisimpiin seuraajiin kuuluneen mutta heikosti tunnetun Magdalan Marian kotipaikkana. Se ei esiinny Uudessa testamentissa muutoin kuin tämän lisänimenä, joskin Matteuksen evankeliumin mainitsema ”Magadan” on joissakin käsikirjoituksissa ”Magdala”. Markuksen evankeliumissa esiintyy rinnakkaiskohdassa paikannimi ”Dalmanutha” (tai ”Dalmanuta”), mitä on arveltu joksikin paikaksi Magdalan lähellä.
Magdala on usein yhdistetty Josephuksen mainitsemaan, ensimmäisen juutalaissodan aikaan esiintyvään ja tuolloin tuhottuun Tarikhean kaupunkiin. Sen nimi viittaa suolakaloihin, jotka liittyivät myös Magdalaan. Tarikhean sijaintia koskevat kuvaukset eivät kuitenkaan täsmää yksiselitteisesti Magdalaan, ja sen sijainti on edelleen avoin. Nykyisin se sijoitetaan usein Genesaretinjärven eteläpäähän.
Arkeologisen aineiston perusteella Magdalan paikalla oli asutusta vielä aina varhaiselle bysanttilaiselle kaudelle saakka. Konstantinus Suuren äidin Helenan kerrotaan saapuneen 300-luvulla Magdalan raunioille ja perustaneen basilikakirkon Marian taloksi olettamalleen paikalle.
Arabivallan aikana Magdalan paikalle perustettiin arabikylä nimeltä al-Majdal. Israelilainen Migdalin kaupunki perustettiin vuonna 1910 antiikin aikaisen kaupungin paikan lähelle. Sen asukkaat olivat alun perin Venäjältä tulleita juutalaisia. Kumpikin peri nimensä muinaisesta Magdalasta.
Magdalan arkeologiset kaivaukset alkoivat 1900-luvulla. Fransiskaanit hankkivat alueen maat haltuunsa vuonna 1912. Arabikylä purettiin paikalta vuonna 1948, ja ensimmäiset laajemmat kaivaukset suoritettiin vuosina 1971–1977. Lisää kaivauksia on suoritettu 2000-luvun alussa. Nykyisin kaupungin arkeologinen alue on yksityisomistuksessa, ja siellä toimii kristillinen hengellinen keskus Magdalena Institute.
Rakennukset ja löydökset

Magdalan kaivauksissa on löydetty lukuisten rakennusten raunioita, mukaan lukien yksityistaloja ja synagoga, sekä muun muassa kivettyjä katuja ja vesijohtoja. Myös kaupungin satamasta sekä sen lähellä sijainneesta kauppapaikasta on löydetty jäänteitä.
Synagoga
Magdalan synagoga on ajoitettu ensimmäiselle vuosisadalle jaa., tarkemmin noin vuoteen 29, mikä tekee siitä koko Galilean vanhimman tunnetun. Synagogan perustukset ovat säilyneet suhteellisen hyvin. Rakennuksen pinta-ala oli noin 120 neliömetriä. Siihen kuului vestibyyli, lukusali sekä huone toorakääröjen säilytystä varten. Synagogan lattiat oli koristeltu mosaiikeilla. Rakennukset rauniot löydettiin vuonna 2009.
Magdalan kivi
Synagogasta on löydetty koristeltu kivi, joka tunnetaan Magdalan kivenä. Sen oletetaan olleen toorakääröjen lukemisessa käytetyn pöydän jalusta, ja olleen sijoitettu synagogatilan keskelle. Kiven koko on noin 0,6 x 0,5 metriä ja korkeus noin 0,4 metriä, ja siinä on neljä lyhyttä jalkaa.
Kiveen on kaiverrettu kuva Jeruselemin toisesta temppelistä. Se on varhaisin tunnettu taiteellinen esitys tästä temppelistä ja peräisin ajalta, jolloin temppeli oli vielä olemassa. Lyhyelle etusivulle on kaiverrettu kuva temppelin menorasta eli seitsenhaaraisesta kynttilänjalasta, jonka kummallakin puolella on amfora. Muut sivut kuvaavat itse temppeliä, mukaan lukien sen pylväiköt ja kaikkeinpyhin. Kiven päällyspuolella oli suurikokoinen ruusukuvio.
Yksityistalot
Magdalasta on kaivettu lukuisia varakkaiden henkilöiden yksityistaloja. Ne todistavat kaupungin taloudellisesta kukoistuksesta ja ovat mahdollisesti kuuluneet kauppiaille. Talot oli koristeltu hienoilla lattiamosaiikeilla, joista on säilynyt useita esimerkkejä. Useisiin taloihin kuului mikve-allas (mikva'ot) eli allas juutalaisia rituaalikylpyjä varten.
Bysanttilaisaikainen luostari
Varhaisella bysanttilaisella kaudella rakennettu luostari kattoi noin 100 × 33 metrin kokoisen alueen, ja oli rakennettu pohjois-eteläsuunnassa. Luostarirakennusten keskellä oli noin 19 × 19 metrin kokoinen piha. Luostari tuhoutui 600-luvulla, mutta rakennettiin uudelleen ristiretkiaikana.
Muut löydökset
Kaupungista on löytynyt myös muun muassa keramiikkaa sekä noin 2 500 rahaa, joista useimmat ovat pronssirahoja ajanlaskun kahdelta ensimmäiseltä vuosisadalta.
Aiheesta muualla

Kuvia tai muita tiedostoja aiheesta Magdala Wikimedia Commonsissa
Magdala - Magdalena Institute. (englanniksi)
Magdalan raunioita.
Lattiamosaiikkia.
Magdalan synagogan rauniot ilmasta.
Niin kutsuttu Magdalan kivi.
Luettelo tieteenalan isänä tai äitinä pidetyistä henkilöistä
Matemaattiset alat

Akustiikka: Ernst Chladni
Analyyttinen geometria: René Descartes
Atomioppi: Leukippos, Demokritos, John Dalton
Geometria: Eukleides
Joukko-oppi: Georg Cantor
Nykyaikainen fysiikka: Isaac Newton, Galileo Galilei
Kemia: Geber
Nykyaikainen kemia: Antoine Laurent Lavoisier, Jöns Jacob Berzelius
Kvanttimekaniikka: Max Planck, Werner Heisenberg
Logaritmi: John Napier
Optiikka: Ibn al-Haitham
Orgaaninen kemia: Friedrich Wöhler, Justus von Liebig, Friedrich August Kekulé
Sähköoppi: Michael Faraday
Termodynamiikka: Sadi Carnot, James Prescott Joule, Rudolf Clausius, Ludwig Boltzmann
Ydinfysiikka: Ernest Rutherford, Niels Bohr
Luonnontieteet

Evoluutiobiologia: Charles Darwin
Geologia: Nicolas Steno, Georges Cuvier
Nykyaikainen geologia: James Hutton, Charles Lyell
Tähtitiede: Hipparkhos
Nykyaikainen tähtitiede: Tyko Brahe
Zoologia: Konrad von Gesner
Mineralogia: Georgius Agricola
Lääketiede ja fysiologia

Nykyaikainen fysiologia: Andreas Vesalius, Claude Bernard
Lääketiede: Hippokrates
Mikrobiologia: Antoni van Leeuwenhoek, Louis Pasteur, Linus Pauling
Neurologia: Jean-Martin Charcot, Santiago Ramón y Cajal, Charles Sherrington, Edgar Douglas Adrian
Patologia: Giovanni Battista Morgagni, Rudolf Virchow
Perinnöllisyystiede: Gregor Mendel
Psykologia: Wilhelm Wundt, Sigmund Freud
Toksikologia: Paracelsus
Humanistiset tieteet

Nykyaikainen antropologia: Franz Boas
Historiankirjoitus: Herodotos
Nykyaikainen historiankirjoitus: Edward Gibbon
Sosiologia: Auguste Comte, Émile Durkheim